Boney M.

**Boney M.** var en vesttysk-karibisk sang-gruppe som sang disco, pop og funk som hadde sin glanstid på 1970-tallet. Gruppen ble dannet av den tyske musikkprodusenten og låtskriveren Frank Farian og var opprinnelig basert i Vest-Tyskland. De fire opprinnelige frontfigurene var jamaicanskfødte Liz Mitchell og Marcia Barrett, Maizie Williams fra Montserrat og Bobby Farrell (1949-2010) fra Aruba. Gruppen ble dannet av Frank Farian i 1976 og ble populære under discoperioden sent på 1970-tallet. Bandet har solgt fler enn 150 millioner plater verden over og er kjent for sine internasjonale hits inkludert «Daddy Cool», «Brown Girl In The Ring» «Ma Baker», «Belfast», «Sunny», «Rasputin», «Mary's Boy Child – Oh My Lord» og «Rivers of Babylon». Bandet fortsatte å opptre etter år 2020 med Liz Mitchell som frontfigur. Farrell døde i 2010. Stilen har blitt kalt eurodisco eller münchendisco (representert også ved Donna Summer som arbeidet i Tyskland).

Med over 150 millioner solgte plater over hele verden er den sammen med ABBA den mest kjente popgruppen fra 1970-tallet. Den var blant annet kjent i Afrika, Australia og Asia. Den er også kjent for låten «Hooray! Hooray! It's a Holi-Holiday» (en akklimatisert versjon av oldtime-melodien *Polly Wolly Doodle*).

Det var Frank Farian (1941–2024), en tysk plateprodusent og musiker, som grunnla Boney M. Farian var sentral i popularisering av eurodisco og han bygget opp Tysklands mest avanserte lydstudio, FAR Studios i Frankfurt. Farian sang selv den dype mannsstemmen i studio mens Bobby Farrell opptrådte på scenen. Farian var ikke avbildet på noen av Boney&nbsp;Ms album. Fansen var opprinnelig ikke klar over at Farian sto for mannsstemmen. Boney&nbsp;M solgte 100 millioner plater. Farian sto bak bandets hits som «Daddy Cool», «Brown Girl In The Ring» og «Rasputin». Farian laget diskolåtene «Baby, Do Ya Wanna Bumb?» med studiomusikere og fant på bandnavnet Boney M. for å ha noe på omslaget uten at det fantes noe band. Låten ble en slager og Farian satte sammen en gruppe for å kunne fremføre musikken live. «Daddy Cool» var den første låten de sang selv. Singelen «Brown Girl In The Ring»/«Rivers of Babylon» toppet listene i Storbritannia i 1978. I USA hadde bandet mindre suksess. Farian skal ha tatt navnet fra den australske tv-serien *Boney*.

Farians spilte først inn rytmesporene og teste dette i diskotek før han eventuelt gikk videre og la til vokal. Han gjorde utstrakt bruk av synthesizer og synth-trommer.

Sovjetunionens politbyrå ga i 1978 bandet tillatelse til å holde konsert i landet, forutsatt at de ikke fremførte «Rasputin». Rasputin omtaler en kjent person fra Keiserrikets siste fase. Bandet ble fraktet med militærfly og holdt 10 konserter.

## Medlemmer
* Liz Mitchell - sang og korsang (1976–1986, 1988–1989, 1990)
* Bobby Farrell - dans, livesang (1975–1981, 1984–1986, 1988–1989, død 2010)
* Maizie Williams - dans, livesang  (1975–1986, 1988-1989)
* Marcia Barrett - sang og korsang (1975–1986, 1988-1989)
* Reggie Tsiboe - sang og korsang (1982–1986, 1990)

## Diskografi
### Studioalbum
* *Take The Heat off Me* (1976) # 2 NOR
* *Love For Sale* (1977) # 2 NOR
* *Nightflight To Venus* (1978) # 1 NOR
* *Oceans Of Fantasy* (1979) # 1 NOR
* *Boonoonoonoos* (1981) # 21 NOR
* *Christmas Album* (1981)
* *Ten Thousand Lightyears* (1984)
* *Eye Dance* (1985)

### Singler
Topp 20 på VG-lista
* «Daddy Cool» (#1) (1976)
* «Sunny» (#4) (1976)
* «Ma Baker» (#1) (1977)
* «Rivers of Babylon» / «Brown Girl in the Ring» (#1) (1978)
* «Rasputin» (#10) (1978)
* «Mary's Boy Child» / «Oh My Lord"» (#2) (1978)
* «Hooray! Hooray! It's a Holi-Holiday» (#2) (1979)
* «Gotta Go Home» / «El Lute» (#4) (1979)
* «I See a Boat on the River» / «My Friend Jack» (#6) (1980)
* «The Summer Mega Mix» (#3) (1989)
* «Grigori Rasputin» (#17) (2021)

### Samlingsalbum
* *The Magic of Boney M. – 20 Golden Hits* (1980) # 14 NOR
* *The Best of 10 Years – 32 Superhits* (1986)
* *Greatest Hits of All Times – Remix '88* (1988)
* *The Greatest Hits of Boney M / The Village People* (med Village People) (1990)
* *Daddy Cool – Star Collection* (1991)
* *The 20 Greatest Christmas Songs* (1991)
* *Gold – 20 Super Hits* (1992)
* *The Greatest Hits* (1993)
* *More Gold – 20 Super Hits Vol. II* (1993)
* *The Best of Boney M.* (1997)
* *Norske Hits* (kun utgitt i Norge) (1998)
* *20th Century Hits* (1999)
* *25 Jaar Na Daddy Cool* (kun utgitt i Nederland) (2000)
* *The Greatest Hits* (2001)
* *The Magic of Boney M.* (2006)
* *Feliz Navidad – A Wonderful Christmas* (2010)
* *The Essential Boney M.* (2012)
* *Diamonds* (2015)
* *Worldmusic for Christmas* (2017)
* *Gold* (2019)

## Referanser


## Eksterne lenker
* 
* 
* 
* Marcia Barrett 
* Maizie Williams
* Liz Mitchell
* Bobby Farrell